गुवाहाटी,फेब्रुवारि  11  : आसाम हाइयार सेकेन्डारि इडुकेसन काउनसिल ( AHSEC ) नि बोसोरारि आन्जाखौ गाबोन्निफ्राय एबा  12  फेब्रुवारि  2019  निफ्राय खुंफुंनो लाहार फाहार ।खौरां मोन्नाय बादिब्ला आसामनि गं  772  गुबुन गुबुन आन्जादनि मिरुफोराव जेबो जेंना गैयालासे आन्जादखौ मोजाङै खुंफुंनो थाखाय लाहार फाहार खालामगासिनो दं ।AHSEC नि गाहाय ड : दयानन्ड बरगहाइन बिथांआ रादाब बिबुंसारनि गेजेरजों बुङोदि,देग्लाय गासै  2,42,843  फरायसाफोरा आन्जादनि थाखाय जिरायगोन,बेनिनो सा  1,11,598  फरायसाफोरा बीपीएल थाखोनि आरो सा  1,31,245  फरायसाफोरा एपीएल थाखोनि ।बिथांआ मिथिहोयोदि,आन्जादनि थाखाय गं  47  इभालुयेशन मिरु थागोन आरो गं  20  आन्जाद मिरुफोरखौ गासै गं  772  आन्जानि मिरुफोरजों दाजाबदेरनाय जादों ।